CELEX: 32012R0300
Language: bg
Date: 2012-04-02 00:00:00
Title: Регламент за изпълнение (ЕС) № 300/2012 на Комисията от 2 април 2012 година относно класирането на някои стоки в Комбинираната номенклатура

5.4.2012   
            
            
               BG
            
            
               Официален вестник на Европейския съюз
            
            
               L 99/17
            
         РЕГЛАМЕНТ ЗА ИЗПЪЛНЕНИЕ (ЕС) № 300/2012 НА КОМИСИЯТА
   от 2 април 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 април 2012 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Поставка с правоъгълна форма с размери приблизително 55 × 31 cm, изработена от стъкло на базата на стопен силициев диоксид, с дебелина 8 mm.
                  Поставката е снабдена със стъклен цилиндър с височина 5 cm и диаметър 5,5 cm и специално конструиран носач.
                  Към носача е прикрепена правоъгълна пластмасова конзола с размери приблизително 17 × 10 × 2,5 cm.
                  Поставката се използва като стойка за телевизор, например когато телевизорът се разполага на маса.
                  
                      (1) Вж. изображението.
               
               
                  7020 00 10
               
               
                  Класирането се определя от Общо правило 1, Общо правило 3, буква б) и Общо правило 6 за тълкуване на Комбинираната номенклатура и от описанието на кодове по КН 7020 00 и 7020 00 10.
                  Наличието на поставката не е наложително за функционирането на телевизор по позиция 8528. Поради това се изключва класиране в позиция 8529 като част, изключително или главно предназначена за използване съвместно с устройства, класирани в позиции 8525—8528.
                  Поставката трябва следователно да бъде класирана според материала, определящ основните ѝ характеристики (стъкло).
                  Поради това продуктът следва да бъде класиран по код по КН 7020 00 10 като друго изделие от стъкло, изработено от стопен силициев диоксид.
               
            
         
      
         (1)  Изображението е само за информация.